
A V I Z

asupra propunerii legislative pentru modificarea Ordonanţei de Urgenţă nr.79/2002 privind cadrul general de reglementare a comunicaţiilor

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Ordonanţei de Urgenţă nr.79/2002 privind cadrul general de reglementare a comunicaţiilor, trimisă cu adresa nr. Pl-x 284 din 23 aprilie 2007 şi înregistrată sub nr.31/475 din 24 aprilie 2006.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare.

Senatul, în calitate de primă Cameră sesizată, a respins propunerea legislativă în şedinţa din 16 aprilie 2007.

Guvernul, prin adresa nr.162/D.P.S.G./18.01.2007, nu susţine adoptarea acestei propuneri legislative. 

Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă în şedinţa din 7 mai 2007.
Membrii Comisiei au examinat propunerea legislativă, expunerea de motive, punctul de vedere al Guvernului şi avizul favorabil al Consiliului Legislativ nr. 1824/27.12.2006. 
În urma dezbaterilor, cu unanimitate de voturi, Comisia a hotărât avizarea negativă a propunerii legislative susmenţionate, întrucât aceasta a rămas fără obiect, articolele din OUG nr.79/2002 propuse spre modificare fiind abrogate prin OUG nr.134/2006.

În raport de obiectul şi conţinutul său, propunerea legislativă face parte din categoria legilor organice.

